Orė (Minija)
Orė – upelis Lietuvoje, Plungės rajone; Minijos dešinysis intakas. Prasideda ties Alksnėnų pietiniu pakraščiu, prie Gandingos miško. Teka pietvakarių kryptimi. Įteka į Miniją 125,1 km nuo jos žiočių, į rytus nuo Pakutuvėnų. Upėvardis siejamas su baltiška šaknimi *ār-, reiškiančia „erdves, platybes, laukus“ (plg. oras ir latv. ara – „ariamas laukas“). Galbūt šios šaknies vediniais žymėti toli, atokiuose laukuose buvę vandenys.